డోక్లాం సమీపంలో బలగాల కొనసాగింపు | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Sunday, October 21, 2018 19:15
డోక్లాం సమీపంలో బలగాల కొనసాగింపు
బీజింగ్, నవంబర్ 30: భారత్‌తో వివాదాంశంగా ఉన్న డోక్లాం ప్రాంతానికి సమీపంలో ఈ శీతాకాలంలో గణనీయ సంఖ్యలో భద్రతా బలగాల మోహరింపును కొనసాగించనున్నట్టు చైనా సైన్యం గురువారం తెలిపింది. డోక్లాం ప్రాంతం తనదేనని కూడా చైనా పునరుద్ఘాటించింది. భారత్, చైనాల మధ్య డోక్లాంపై 73 రోజుల పాటు కొనసాగిన ఉద్రిక్త భరితమైన ప్రతిష్టంభన ఆగస్టు 28న తొలగిపోయింది. భారత భూభాగంలో ఈశాన్య రాష్ట్రాలను కలిపే ఇరుకు ప్రాంతానికి సమీపంలో ఒక వ్యూహాత్మక రోడ్డును నిర్మించడానికి చైనా పూనుకుంది. దీంతో తలెత్తిన ప్రతిష్టంభన చివరకు చైనా ఆ నిర్మాణ పనులను నిలిపివేయడంతో తొలగిపోయింది. భూటాన్ కూడా సదరు భూభాగం తనదేనని వాదిస్తోంది. చైనా సైన్యం రోడ్డు నిర్మాణానికి పూనుకోవడం పట్ల భారత్ అభ్యంతరం వ్యక్తం చేసింది. ప్రతికూల వాతావరణం ఉండే శీతాకాలంలో ఈ డోక్లాం పరిసర ప్రాంతం నుంచి గతంలో భారత్, చైనాలు తమ బలగాలను ఉపసంహరించుకుంటూ ఉండేవి. ఇందుకు విరుద్ధంగా ఈ శీతాకాలంలో ఇటీవల ప్రతిష్టంభన నెలకొన్న డోక్లాం ప్రాంతానికి సమీపంలో సైనిక బలగాల మోహరింపును కొనసాగించాలని ఈసారి చైనా నిర్ణయించింది. ఈ విషయమై ప్రశ్నించగా, 'డోక్లాం చైనా భూభాగమే' అని చైనా రక్షణ మంత్రిత్వ శాఖ అధికార ప్రతినిధి కల్నల్ వు కియాన్ బదులిచ్చారు. డోక్లాం ప్రాంతం తమదే అయినందున, అక్కడ బలగాల మోహరింపుపై తామే స్వంతంగా నిర్ణయం తీసుకుంటామని పేర్కొన్నారు. డోక్లాంకు సమీపంలో గల యాటుంగ్ ప్రాంతానికి దగ్గరలో ఈ శీతాకాలంలో చైనా తన బలగాల మోహరింపును కొనసాగించాలని నిర్ణయించడంతో భారత్ కూడా ఆ ప్రాంతంలో తన బలగాల మోహరింపును కొనసాగించే పరిస్థితి నెలకొంది. అయితే ఈ నెల 17న ఇక్కడ భారత్, చైనాల మధ్య జరిగిన భారత్, చైనా సరిహద్దు వ్యవహారాలపై సంప్రదింపులు, సమన్వయం కోసం ఏర్పడిన వర్కింగ్ మెకానిజం 10వ సమావేశంలో ఈ అంశం చర్చకు వచ్చిందా? లేదా? అనే విషయం వెల్లడి కాలేదు.
doklam sameepamlo balagaala konasagimpu | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Sunday, October 21, 2018 19:15
doklam sameepamlo balagaala konasagimpu
beasing, navambar 30: bhaarathna vivaadaamsamgaa unna doklam praantaaniki sameepamlo ee sheethaakaalamlo gananeeya sankhyalo bhadrata balagaala moharimpunu konasaginchanunnattu chaina sainyam guruvaram telipindi. doklam praantam tanadenani kuudaa chaina punarudghaatinchindi. bharat, chainaala madhya doklampai 73 rojula paatu konasaagina udrikta bharitamaina pratishtambhana aagastu 28na tolagipoyindi. bhaarata bhuubhaagamloo eesaanya rashtralanu kalipe iruku praantaaniki sameepamlo oka vyuuhaatmaka roddunu nirminchadaaniki chaina poonukundi. deentho talettina pratishtambhana chivaraku chaina aa nirmaana panulanu nilipiveyadamto tolagipoyindi. bhootan kuudaa sadaru bhuubhaagam tanadenani vaadistondi. chaina sainyam roddu nirmaanaaniki poonukovadam patla bharat abhyantaram vyaktam chesindi. pratikuula vaataavaranam unde sheethaakaalamlo ee doklam parisara praantam nunchi gatamlo bharat, chainaalu tama balagaalanu upasamharinchukuntu undevi. induku viruddhamgaa ee sheethaakaalamlo iteevala pratishtambhana nelakonna doklam praantaaniki sameepamlo sainika balagaala moharimpunu konasaaginchaalani eesaari chaina nirnayinchindi. ee vishayamai prasninchagaa, 'doklam chaina bhubhagame' ani chaina rakshana mantritva saakha adhikara pratinidhi kalnal vu kian badulichaaru. doklam praantam tamade ayinanduna, akkada balagaala moharimpupai taame swantamgaa nirnayam teesukuntaamani perkonnaru. doklanku sameepamlo gala atung praantaaniki daggaralo ee sheethaakaalamlo chaina tana balagaala moharimpunu konasaaginchaalani nirnayinchadamto bharat kuudaa aa praantamlo tana balagaala moharimpunu konasaginche paristhiti nelakondi. ayithe ee nela 17na ikkada bharat, chainaala madhya jarigina bharat, chaina sarihaddu vyavahaaraalapai sampradimpulu, samanvayam kosam erpadina varking mconism 10va samavesamlo ee amsam charchaku vachinda? leda? ane vishayam velladi kaaledu.